Diari Oficial de la Generalitat Valenciana


Sumari del DOGV 6393, del 09-11-2010 (2010/12952)

RESOLUCIÓ de 28 d'octubre de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució d'11 de març de 2010, del president de l'IMPIVA, per la qual es convoquen les ajudes del Programa d'Assistència a la Creació i el Creixement d'Empreses Innovadores per als exercicis 2010 i 2011 (DOCV núm. 6231, de 23 de març de 2010).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12339


Data del document
:   28-10-2010

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 d'octubre de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució d'11 de març de 2010, del president de l'IMPIVA, per la qual es convoquen les ajudes del Programa d'Assistència a la Creació i el Creixement d'Empreses Innovadores per als exercicis 2010 i 2011 (DOCV núm. 6231, de 23 de març de 2010). [2010/12277]  
L'actuació 2 del Programa d'Assistència a la Creació i el Creixement d'Empreses Innovadores preveu ajudes a la inversió per a pime que s'ajusten al Reglament (CE) número 800/2008, de la Comissió de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat, Reglament General d'Exempció per Categories (en avant RGEC), concretament a l'article 13 del RGEC, Ajudes regionals a la inversió i a l'ocupació, i a l'article 15 del RGEC, Ajudes a la inversió i a l'ocupació en favor de les pime.  
La necessitat de distribuir les ajudes en sengles articles porta causa del fet que l'article 13 del RGEC limita les ajudes regionals a la inversió als beneficiaris i a la intensitat màxima d'ajuda establida en eixe sentit pel mapa d'ajudes regionals aprovat per a Espanya -Ajuda N 626/2006- C (2006) 6684 final (en avant el mapa d'ajudes N 626/2006), que en el cas de la Comunitat Valenciana abraça tots els seus municipis amb l'excepció de València i de Mislata; per a les pime ubicades en estos últims, la possibilitat d'obtenir ajudes a la inversió es regula en l'article 15 del RGEC.  
Partint de l'esmentada regulació i del fet que el mapa d'ajudes N 626/2006 preveu una disminució de la intensitat de les ajudes des de l'1 de gener de 2011 per a les pimes ubicades a la Comunitat Valenciana (excepte als termes municipals de València i Mislata), resulta necessari modificar els llindars màxims de les ajudes a la inversió regional previstes en l'actuació 2 del Programa d'Assistència a la Creació i el Creixement d'Empreses Innovadores per a l'anualitat 2011.   
En virtut d'això anterior i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
1. Modificar l'apartat Tipus d'ajuda, de l'actuació 2, Inversions, de l'annex del programa de l'esmentada convocatòria, que quedarà redactat en els termes següents:  
«Subvenció a fons perdut:  
Exercici 2010:  
- Beneficiaris la seu o l'establiment productiu dels quals estiga ubicat als termes municipals de València o Mislata: subvenció fins un màxim del 15% en el cas de xicotetes empreses, i fins un màxim del 7,5% en el cas de mitjanes.  
- Beneficiaris la seu o l'establiment productiu dels quals estiga ubicat a les províncies de Castelló, València i Alacant (excepte els termes municipals de València i Mislata): subvenció fins un 30% del cost subvencionable. S'exceptuen del dit límit d'intensitat les ajudes a grans projectes d'inversió i les ajudes regionals en el sector del transport.  
Exercici 2011:  
- Els beneficiaris la seu o l'establiment productiu dels quals estiga ubicat als termes municipals de València o Mislata: subvenció fins un màxim del 15% en el cas de xicotetes empreses i fins un màxim del 7,5% en el cas de mitjanes.  
- Els beneficiaris la seu o l'establiment productiu dels quals estiga ubicat a les províncies de Castelló, València i Alacant (excepte els termes municipals de València i Mislata), subvenció fins un 30% del cost subvencionable per a xicotetes empreses i fins un 20% del cost subvencionable per a mitjanes empreses. S'exceptuen del dit límit d'intensitat les ajudes a grans projectes d'inversió i les ajudes regionals en el sector del transport».  
2. La present resolució entrarà en vigor el dia de hui.  
València, 28 d'octubre de 2010.- El president: Vicente Rambla Momplet.